
CIJENA 3 DIN 


stari naplaćena u goi 


BR.26 

52 

I ^ 4 













UMJETNIČKE SLIKE ,,SV. JERONIM SA STARIM ZAGREBOM« 

Originalni radirungi po slici od V. Kirina 

Svaka je umjetnička slika trajne vrijednosti. — Služe kao najdivnije razglednice. — 

Najveća radost, komu ih budete pisali. — Najukusnije, što dosad kod nas u tom 
postoji. — Čestitajte samo tim razglednicama odsad imendane, rođendane i druge 
svečane zgode ! — Istisnite tim načinom drug.. bezvrijedne većinom tuđe artikle ! 

Svaki komad Dinara 2-50 — 5 komada samo 10 Dinara 

Narudžbe prima 

KUĆA DOBRE ŠTAMPE, ZAGREB, TRG KRALJA TOMISLAVA BROJ 21 


MEĐU ČITATELJIMA 1 ČITATELJICAMA 


PITANJA. 

61. Pretjerana štednja. Od prvoga 

dana našega braka uveli smo moj muž 
i ja u našem životu štednju. Bili smo 
oboje siromašni, kad smo se vjenčali, 
te smo sebi sami sve morali za kuću 
nabaviti. Sedam godina smo štedjeli, 
dok nismo smogli pokućstvo za tri 
sobe i sve, što nam u kućanstvu treba. 
Sada štedimo već skoro isto toliko 
vremena, da uzmognemo i kućicu ku- 
piti. Ne priušćujemo sebi posve ni- 
šta, štedimo na odjeći i hrani, ne ide- 
mo posve nikuda, ni na kakve zabave, 
ni u kakvo društvo, uopće gdjegod 
možemo koji dinar sebi otkinuti, taj 
ide u banku. Sad su došle poteškoće 
s ulozima u bankama, pa iako smo u 
brizi, kako ćemo do svog ušteđenog 
novca doći, ne prestajemo ni sada 
s dosadašnjom strogom štednjom. No 
meni se baš sada, gdje vidim, kako 
se može desiti, da nam propadne dio 
ušteđena novca, nameće sve više mi- 
sao, nije li pretjerano, da već četr- 
naestu godinu živimo samo za svoju 
štednju i ni za što drugo. Oboje smo 
u dobi između tridesete i četrdesete 
godine. Bog nam je dao samo jedno 
dijete. Zar u životu svom zbilja ne 
treba ništa više da tražimo, nego sa- 
mo na štednju da mislimo? Nismo li 
u tom pretjerani? Jelka. 

62. Glumačko zvanje. Želio bih da 
postanem glumac, imam za to pri- 
rodnu nadarenost. Što je sve potrebno 
da postignem željeni cilj? o. f. m. 

63. Tenis klub. Bavim se sportom 

i željela bih učiti tenis. Tko bi mi znao 
preporučiti kakav bolji tenis klub u 
Zagrebu? V a 1 d a. 

ODGOVORI. 

39. Osamljen (Drugi odgovor). 
Po svemu izgleda, da je uzrok osa- 
mljenosti kod »zabrinutog mladića« 
sasvim prirodan. Prema tome se mo- 
ra potražiti i prirodni lijek. Dobar fi- 
zički oporavak mnogo će doprinijeti. 
Pogreška je u osnovi, Što se osamlje- 
ni pod ..,» sentimentalnim mislima, od 


Slika na omotu: 

Đok^vnčka Katedrala 

Prigodom njezine 50. godišnjice 
roto Gr/esbacE 


kojih nema nimalo koristi i ništa 
stvarnog. Ozbiljan rad i zaposlenost 
također je dobar lijek, a k tome do- 
bro društvo. Inače pu9to fantaziranje 
ne može se nikome trajno svidjeti, a 
osobito ne ženskama. Mnogi misle, 
da se i današnjoj djevojci sentimen- 
talci sviđaju. To je tek trenutačna 
simpatija, koja se vrlo lako raspline. 
Danas žena traži u muškarcu zaštitu 
u teškim životnim prilikama, a nikako 
ne voli, da isti s njom kuka. Ženska 
mnogo realnije misli, a isto traži od 
muškarca. Dakle više ozbiljnog rada, 
društva, a manje pustog fantaziranja 
i nadoći će vrijeme, kad ćete život 
ispravno pojimati i uzesti, kako vam 
ga prilike donose. 22-g o d i š n j a. 

54. Ne podnosi mliječnih jela. Ima 
ljudi, koji neka jela ne vole od ro- 
đenja, a neki tek poslije, jer su im 
nekom zgodom ornrzla i takvima se 
vrlo teško dade pomoći, jer je sav fi- 
zički ustroj neraspoložen da ih prima. 
Ista stvar može biti sa mliječnim je- 
lima i u tome se ne da pomoći. Ako 
se jela tek malo ne sviđaju, dobro je 
prisiliti sebe, te ih uzimati češće, a 
može se isprva pomiješati ih u maloj 
količini, tako da se manje osjećaju. 
Dakako da je to uzaludno, ako se ta- 
kvo jelo ne voli od rođenja. Ako se 
gospođa može priučiti, neka priređuje 
jela koja muž voli te da se i ona na 
njih što više priuči. Na isto sredstvo 
bila sam i sama upućena, kad drugo 
nije pomagalo. Lena. 

45. Pekar. Teško je tu nešto savje- 
tovati, kad sebi čovjek ne da ništa 
dokazati. Ako netko sam skrivljuje 
svoju propast, pa ne će to da uvidi 
ni onda, kada ga drugi upozore, da 
bi trebao radi svoje koristi drukčije 
raditi, doista je teško izaći na kraj. 
No ako je doista uzrok njegova pro- 
padanja neznanje i natražnost, uspjeh 
će se moći postignuti jedino, ako se 
taj uzrok eliminira. Ako vi ne mo- 
žete na nj uplivati, valjda ipak postoji 
neko od njegovih znanaca, koji mu 
je bGzak i s kojim rado razglaba. Ta- 
kva osoba će već znati da pronađe na- 
čin, kako će ga uvjeriti o potrebi 
novih iskustava i novog načina rada 
u pekarskom zanatu. Ta će osoba zna- 
ti i da vašeg nećaka oslobodi fata- 
lizma, koji je doista vrlo poguban i 
ne donosi u ovom slučaju nikakve 
koristi. 

52. Kako srni /u profesori kažnja- 
vati? Stalno je i držim, da nema to- 


ga, koji bi mogao poreći, da se ne 
moraju učenici kažnjavati. Rijetka su 
djeca, kod kojih se može sve postići 
i bez ikakve kazne. Ne mislim pod 
tim teže fizičke kazne, za koje nije 
nikako dobro, ako ih se mora upo- 
trebiti. Prije je postojala šiba i za 
srednje škole, a osim toga je bilo i 
drugih kazna. Fizičke kazne su da- 
nas potpuno isključene, ali ostale sp 
druge kao i ta: pripisivanje nenauče- 
nog predmeta po više puta. To sred- 
stvo djeluje i kao kazna, to jest po- 
nižavajući, a usto pomaže, da učenik 
uenaučeni predmet prepisujući nauči, 
kad inače radi nemarnosti to nije uči- 
nio. To se osobito tiče nemarnih uče- 
nika. Dakako da pri tome mora i pro- 
fesor biti uviđavan te uvjeriti se, da 
li je đak u mogućnosti da sve kazne 
izvrši, a za to se moraju pobrinuti i 
roditelji ili onaj koji se za dijete bri- 
ne, da ne bi suviše i bezrazložno tr- 
pjelo. što se pak trošenja papira tiče, 
mora se i radi toga čuvati pretje- 
ranosti, a na to su opet pozvani da 
pripaze oni koji se za d'jete brinu. 

Otac. 

57. Djed i unuk. Djedova samovolja 
nije nimalo neobična stvar. K tome 
se redovito pridruži nepovjerenje u 
mlađe. Zbilja je u tome teško pomoći 
radi nepovjerenja, kojim se takve 
osobe ograđuju. Isti je slučaj bio 
s mojim stricem, kojemu smo bili po- 
vjereni ja i sestra. Direktno nagova- 
ranje nije nikako pomoglo, a držim, 
da će i kod vas biti bez uspjeha. Ja 
sam bio veoma popustljiv i nastojao 
svakako, koliko je to bilo moguće, 
stricu udovoljiti. Pomalo je dobio više 
povjerenja u mene i ja sam sa slu- 
gom zapovijedao, a sluga je dakako 
više mene slušao. Sigurno bi unuk 
više uspio, kad bi prema svom djedu 
bio prema mogućnosti popustljiviji. 
Za nagovaranje djeda neka se nade 
osoba, koja na njega može utjecati, 
a usto mu se ne mora često dosađi- 
vati nagovaranjima, jer će to njegovo 
nepovjerenje povećati. F i 1 i ć. 

Napomena. Uredništvo je pri- 
milo više pitanja, koja se ne mogu 
uvrstiti, jer nisu od općenitog zani- 
manja, nego se tiču samo pojedinaca, 
kao što su ona, u kojima se traže 
namještenja, ili se nešto prodaje ili 
kupuje. Sva ta pitanja su takve na- 
naravi, da bi po svom sadržaju mo- 
rala doći u oglasni dio lista i prema 
tome podležala porezu, koji se na 
prihod od oglasa mora plaćati. 

U ZAGREBU 26 LIPNJA 1932 

■RIBAR C J U D I 

A A P ISA O PAVAO M ATI J EU! Ć 



Simon i Andrija bili su sinovi siromašnoga 
ribara Jone, te su od najranije mladosti zaslu- 
živali kruh svakidašnji ribarenjem. Nije im to 
ništa škodilo. Nasuprot! 

Blagi morski zrak, hla- 
dna voda i naporni ri- 
barski posao jačao je 
njihova tjelesa, a duše 
njihove za vrijeme bura 
i oluja upoznavale su 
i uzi j ubile Boga sve- 
mogućega. Duše su im 
bile vazda pripravne, 
da poslušaju glas Go- 
spodnji, baš kao što su 
njihova tjelesa bila pri- 
pravna svaki čas za na- 
por i rad. 

Andrija je bio blaže 
naravi i rado je zalazio 
među drugove i prija- 
telje. Osobito je čeznuo 
za svijetom, otkako se 
po gorama judejskim 
pronio glas, da uz oba- 
le rijeke Jordana pro- 
lazi prorok Ivan, koji 
poučava o dolasku Me- 
sije, krsti ljude, pa čak 
tvori i čudesa. Sanjar- 
ska njegova duša za- 
nosila se za tim proro- 
kom kao i duše njego- 
vih drugova, koji su 
čekali novo kraljevstvo 
i slavu svojega naroda. 

Cijele večeri znao je 
Andrija pripovijedati 
Simonu o tom novom 
proroku, koji je bio 
ponos Izraela. Pa i Si- đakovačka 

mon - — inače tvrd i 

opor — raznježio se i sanjarski se zanosio du- 
hom u sretnu budućnost svojega naroda, kad se 
kraljevstvo izraelsko opet uspostavi, kad nestane 
tuđinskoga gospodstva i kad izraelski narod 
opet bude mogao reći, da je slobodan na svome 
u svojoj domovini. 

»Znaš, Simone,« govorio bi mu Andrija, »oko 
proroka ima više ljudi, nego oko naše mreže 
ri'ba. Svi ga slušaju i krste se!« 


»Gospod neka ga sto put blagoslovi!« divio 
se Simon. 

A Andrija je nastavljao: 

»Kad vidim oko pro- 
roka mnoštvo, čini mi 
se, da je i on ribar, ali 
ribar ljudi, ribar, koje- 
mu se ljudi sami pri- 
bližuju.« 

Ta lijepa poredba du- 
boko je uzbudila Simo- 
na. On nije pravo ni 
poznavao sreće na svi- 
jetu, jer je on bio samo 
onda sretan, kad je 
njegova mreža bila kr- 
cata ribom, a sada je 
zamišljao, kako mora 
da je to istom divna 
služba: biti ribar ljudi. 
Njega, proroka Ivana, 
slušaju i slijede ljudi. 
Daleko su Simonove 
misli lutale i on je za- 
mišljao, kako bi on bio 
sretan, da je ribar lju- 
di, pa da znade ljudima 
govoriti, a ljudi da ga 
slušaju i slijede . . . 

Iz tih misli razabrao 
se Simon istom tada, 
kad je pokraj njihove 
lađice prošao Krist i 
pogledom svojim zaro- 
nio do u dno duša tih 
dobrih mladića ribara 
i rekao: 

»Pođite za mnom, i 
učinit ću vas ribarima 
ljudi!« 

Jedan božanski po- 
gled, koji prodire do 
čovječje duše, i jedan 
kratak poziv, kojemu nije moguće uskratiti po- 
slušnost, — i oni su bili Kristovi. Oni ostaviše 
svoje mreže i pođoše za Njim. 

»Ti ćeš se zvati P e t a r, to jest stijena, 
i na toj stijeni sagradit ću Crkvu 
svoju!« 

Blago tebi, Simone Petre, sine Jonin! 


STOLNA CRKVA 

najskrovitijih zakutaka 

JUŽNA STRANA 
ĐAKOVAČKE 
STOLNE CRKVE 


Do crkve je stari sre- 
dovječni zid 



Ka/ecfraJe ili 

Od najdavnijih vremena nailazimo na crkvene 
spomenike, to jest na takve građevine, u kojima 
še obavljala služba na čast jednoga ili više po- 
ganskih bogova. Takvi hramovi bili su često 



UNUTRAŠNJOST ĐAKOVAČKE STOLNE CRKVE 


stolne crlcve 

veoma dragocjeni, te su se načinom izgradnje 
(stilom) isticali između ostalih kuća i svjetovnih 
građevina, a mnogi su bili i zlatom urešeni, ako 
su podignuti u gradovima, u kojima je bilo sje- 
dište (kathedra) državnih ili crkvenih poglavara. 

Tako su i kršćani nakon slobode kršćanskoga 
vjeroispovijedanja izašli iz podzemnih špilja i 
katakomba i počeli graditi hramove, koje su u 
sjedištima svojih biskupa prozvali katedra- 
lama ili biskupskim crkvama. Čim je koji na- 
rod bio bogatiji, čim je koje stoljeće bilo mir- 
nije, tim su ondje nicale ljepše i bogatije crkve. 
Tako u Italiji nastadoše glasovite crkve u Vene- 
ciji, Firenci i Pizi. Francuzi imadu najglasovitije 
crkve u Parizu i Reimsu, Englezi u Londonu, 
Nijemci u Beču, Bambergu i Špajeru. Sve dakako 
nadvisuje u ljepoti crkava grad Rim, koji je sa 
svojih 300 crkava, a osobito crkvama sv. Petra 
i sv. Pavla, nedostiživ. Papina crkva sv. Petra 
građena je 1506., a nova sv. Pavla je iz g. 1823., 
te se njima ponosi i Rim i katolička vjera. Nji- 
hovo bogatstvo i ljepota je zato nenatkriljiva, 
jer se u njima redaju uz (bogate i umjetničke da- 
rove rimskih Papa i velikaša bogati pokloni ru- 
skih careva, turskih sultana i vladara cijeloga 
svijeta. 

Uglavnom bismo mogli sve današnje crkvene 
građevine podijeliti na dva tipa: istočni i zapadni. 
Istočni tip, kojim se većinom gradilo na istoku, 
imade karakteristične okrugle kupole (Cari- 
grad), koje uvijek u sebi imadu i nešto veličan- 
stvenoga i tajanstvenog. Drugi tip zapadnih 
crkava ima ogromne, duge i visoke lađe (Rim), 
koje poprečnim ili križnim oblikom omogućuju 
nutarnji sjaj crkava, u kojima se nalazi uz pro- 
strane lađe kor svećenički i pučki, dok je vanj- 

FARAONOVA KĆI 
NALAZI MALOGA 
M O J S I J U 


Naslikao u đakovačkoj kate- 
drali Ljudevit Seitz 



ština ukrašena visokim tornjevima, koji kao da 
pokazuju put u nebo. 

Među najljepše novije crkve — katedrale 
ubraja se i biskupska crkva u Đakovu, koja ove 
godine slavi pedesetu godišnjicu svoga dovršenja 
i posvećenja. Sagradio ju je glasoviti biskup 
Štrosmajer, koji je po vatikanskom saboru ste- 
kao glas najboljeg govornika, po velikim daro- 
vima zagrebačkom sveučilištu i akademiji postao 
je velikim hrvatskim patriotom, a po svojoj 
crkvi pročuo se nadaleko kao dobročinitelj i 
umjetnik. Ta je crkva jedna od najljepših gra- 
đevina crkvenih, koje su sagrađene u 19. vijeku. 

Tko je u ovogodišnjoj »Obitelji« promatrao 
nacrt nove beogradske katedrale, taj je mogao 
primijetiti, kako je ona po nacrtu svojem nešto 
silno i potpuno moderno. Toga se na đakova- 
čkoj katedrali ne će naći, jer ona nosi karakte- 
ristike smirenih forma i ustaljenih oblika iz pro- 
šlih vjekova, ali je isto tako lijepa kao i mo- 
derne crkve, koje istom prokrčuju put u svijet 
svojim neobičnim oblicima snage i smjelosti. 


Odlična Jarana, 

koju svaki zaželi, da ju je barem jedamput 
okusio, jesu ,,Jajnine“ (makaroni, špageti, 
zakuhe). Domaćice, iznenadi njima svoju 
obitelj. Vidjet ćeš, kako će joj ići u tek, kad 
budu mirisale na stolu. ,,jajnine“ se dobiju 
u vrećicama po 7 4 kg. 



OLTAR SV. ILIJE 

U sredini se vidi kip sv. Ilije, a sa strane kipovi apostola sv. Pavla 
i sv. Ireneia. Modele za ta tri kipa izradio je rimski kipar Đ. Feuer- 
stein, a u kamenu ih je isklesao bečki vajar Josip Filip 

SVETI PETAR 
I P A V A 0 


U đakovačkoj stolnoj 
crkvi naslikao 
Aleksandar Seitz 



NARODNI MOTIVI U ŠTROS MAJE ROVOJ KATEDRALI 


Već sam pogled na đakovačku katedralu 
odaje nam nešto veličanstvenoga i osebujnoga, 
nešto evropskoga i specijalno našega. Crkva je 
naime građena u stilu građevina devetnaestoga 
vijeka, t. j. u stilu romanskom, te se nad crkvom 
uzdižu smjelo dva visoka tornja uz mnogo malih 
ukrasnih tornjića, pa se crkva vidi nadaleko po 
svoj Đakovštini, a primjećuje se i iz željeznice, 
koja je kod Vrpolja desetak kilometara udaljena 
od Đakova. Donji dio crkve, njezin trup, sagra- 
đen je u stilu romanskom, koji zajedno s veli- 
čanstvenom kupolom podsjeća na istok Evrope, 
jer taj se odmah uz Đakovo i Slavoniju prislanja. 
Sam biskup Štrosmajer je hotimice izabrao ovu 
građevnu dvojnost, jer je u svojoj crkvi htio 
sjediniti zapadni (gotski) i istočni (romanski) 
stil, kao što se u Hrvatskoj dodiruje i sastaje 
istočna i zapadna Evropa. (Dr Prelog: Štrosma- 
jerova Čitanka). Hrvati dakle imadu od Boga im 
danu veliku zadaću, da budu spojnica evropskog 
istoka i zapada nesamo u građevinskom nego i 
u crkvenom smislu, a njegova crkva sjećat će 
stoljećima hrvatske katolike na tu veliku misiju. 
Zato je biskup u crkvi i napisao natpis: »Slavi 
Božjoj, jedinstvu crkava, slogi i 
ljubavi naroda svojega!« 

Kad stupimo u Štrosmajerovu crkvu, ostajemo 
zadivljeni već na prvi pogled. Ljepota, sklad i 


Živjela, konkurencija! 

BUDILICE 
38-50 

Dinara 

uz 3-godištije jamstvo džepni satovi, željezni- 
čarski Roskopf. Nikelanker stroj Din 55 — te raz- 
nog dragocjenog nakita i ostalih satova uz naj- 
niže cijene. 

POPRAVCI UZ NAJNIŽE DOKAZANE CIJENE: 
1 staklo na džepni sat šlifano Din 2 - — 

1, kazalo na džepni sat . . . , 3‘ — 

Čišćenje džepnog sata . . . , 20-— 

Veći popravci na džepnom satu od Din 30 dalje 
Za sve popravke jamčim 3 godine. 

Roba se šalje uz pouzeće. Tražite besplatne cjenike ! 

RUDOLF HRNČIĆ, ZAGREB, Vlaška ulica br. 13 


veličaj nost ponutrice nas osvaja. Ali još ima ne- 
što, što nam je u crkvi milo i blisko, a to je onaj 
narodni i pučki duh, koji kao da nam tamo sa 
svih strana progovara. Raznobojne keramičke 
pločice poslagane su po podu u lijepe šare, 
ukrasi po zidovima, a osobito maljarije mnogo- 
brojnih stupova dočaravaju nam narodne boje i 
šare, kojima se služi hrvatski puk u svojim vezo- 
vima i tkanim zastiračima. Sve crte na stupovima 
izvedene su pravilno, jedne drugima nisu je- 
dnake, ali nevješto oko posmatračevo to ne pri- 
mjećuje, dok ga netko ne upozori. 

Unutrašnjost crkve je prostrana, jasna i vedra 
baš kao slavonsko nebo, puno vedrine i čara i 
kao otvorena duša slavenske rase. Ta jasnoća 
je omogućila, da se u crkvi svaka stvar točno 
nazrijeva u svoj ljepoti: i orgulje i oltari i stu- 
povi — sve. A ujedno je omogućila glasovitim 
slikarima ocu i sinu Seitz, da na zidovima đako- 
vačke katedrale pribave stoljetnu slavu svojim 
imenima i da od mnoštva slika Staroga i Novoga 
Zavjeta stvore kao malu crkvenu galeriju. Ta na 
njima je prikazana sva biblijska povijest po- 
čevši od stvaranja i grijeha prvih ljudi preko 
Noja, Abrahama i Davida sve do dolaska Spasi- 
teljeva. Tada se opet reda niz novozavjetnih 
događaja iz Isusova skrovita i javna života, pa 
iz života Isusovih učenika. Baš u tim slikama i 
nutarnjem namještaju nalazimo na jake dokaze 
biskupova domoljublja. 

Na slikama nas se neobično doimlje veliki broj 
lica i tipova slavenskih i upravo napadna množina 
slavenskih nošnja. Na 'slikama glasovitih evrop- 
skih slikara gledamo mi često velike umjetnike, 
ali ostajemo hladni, jer na njima opažamo lica 
njemačka i talijanska, nošnje francusku i švi- 
carsku, ali u Štrosmajerovoj katedrali — sve je 
naše. Isus, Madona, Marija Mandaljena, snažni 
Golijat i nježni David jednako nas privlače kao 
i oni pastiri kod jaslica, jer u svima vidimo ljude, 
koje svaki dan oko sebe susretamo. Da te slike 
nisu izgubile ništa od svoje ljepote i vrijednosti 
poradi slavenskih karakteristika, vidimo naj- 

ISUS POZIVA 
PETRA 

ZA APOSTOLA 


Po Overbecku u đako- 
vačkoj stolnoj crkvi 
naslikao Ljudevit Seitz 



bolje po tome, što je prošlogodišnja velika ilu- 
strovana revija donijela na naslovnom listu 
prvoga broja sliku Isusova rođenja, preslikanu 
iz Štrosmajerove katedrale. A baš ona i jest iz- 
vađena iz slavonskog svijeta, a pastiri su odje- 
veni u odijela slavonskih seljaka. Uz tu umjet- 
ničku sliku jesu od velike vrijednosti slike svetih 
triju Kraljeva i Krunisanje Gospino. A i na nje- 
ma nalazimo Hrvata, Bugara, Srba, Slovenaca, 
Bosanaca, seljakinje iz Slavonije, gajde i ču- 
turu, srp i žitni vijenac, a uz njih samoga bi- 
skupa-graditelja, kako kleči i na svilenom ja- 
stuku prikazuje svoju crkvu na čast Bogu, za 
spas svoj i jedinstvo naroda slavenskih. Kod tih 
slika veoma se rado ustavlja i zadržaje naš pri- 
prosti puk, — ta on sebe gleda u tim umjetni- 
nama i uživa, što u nebu ima toliki broj Slavena 
i seljaka i što se naša nošnja i tu nalazi. 


Malo je začudno, kako su stranci slikari Seitzi, 
graditelji Nijemci Roesner i Smit, te ostali umjet- 
nici znali tako duboko proniknuti u slaven- 
sku dušu i tako lijepo istaknuti osebine hrvatske. 
To nam tumače — sada već pokojni — kano- 
nici Pavić i Cepelić u svojoj velikoj knjizi o 
Stro, smaj eru, kad vele, da se svaka sitnica iz 
katedrale okupala najprije u biskupovu srcu, a 
onda je tek izvedena i stavljena na svoje mjesto. 
Napokon ti su umjetnici mjesecima i godinama 
boravili u Đakovu, te su velikim trudom izvodili 
i dotjerivali svoja djela prema namjerama i opa- 
skama biskupovima, a za vrijeme svojega dugog 
boravka naš su narod upoznali i zavoljeli. Mla- 
dom Seitzu su na pr. Hrvati toliko omiljeli, da 
je na slici Gospina krunisanja naslikao sebe i 
svoje dijete kao patnike Bosance, koje fratar i 
anđeo uvode u rajsku slavu. 


s V. PETAR 

IDE K ISUSU 
PO VODI 


Po Overbecku u đako- 
vačkoj stolnoj crkvi 
naslikao Ljudevit Seitz 

jena s proslavom đakovačke 
stolne crkve. 

Dr A. Akšamović je u teškim 
prilikama poslijeratnim postao 
biskupom đakovačkim, ali je i u 
tim prilikama postao velikim do- 
bročiniteljem hrvatskog naroda, 
jer je dao 10 milijuna za dječa- 
čko sjemenište u Zagrebu, te je 
uz velikog dobrotvora nadbisku- 
pa Antuna Bauera omogućio da 
se taj divni zavod osnuje. Biskup 
Akšamović je veliki dobrotvor 
pojedinih crkava, škola i društa- 
va hrvatskih, pa je svoju darež- 
ljivost pokazao i prema rodnom 
Garčinu. On je za popravak žup- 
ske crkve poklonio 50.000 Din, 
za zvona 28.000 Din i beska- 
matno uzajmio 160.000 Din. U 


BISKUP ANTUN AKŠAMOVIĆ NA KRIZMI U GARČINU 


SECO G/IUČIN 

Kodno mjesto đakovačko fj biskupa Ura Antuna Akšamovića 


Na istok od Slav. Broda, iz- 
među željezničke pruge i obro- 
naka Dilj gore, nalazi se selo 
Garčn. Sijelo je općine i župe, 
koja broji 3042 duše, dok sam 
Garčin ima oko 800 duša. Na- 
okolo sela nalaze se polja, zele- 
ne livade i mile zadružne šumice, 
te selo upravo nestaje u zelenom 
pejsažu. Selo pripada staroj Gra- 
nici. Svijet je dosta siromašan, 
a bavi se stočarstvom i ratar- 
stvom. Narodna nošnja uobiča- 
jena je još uvijek osobito kod 
ženskog svijeta, ali se pomalo 
uvlači svila i civilni kroj, a na- 
rodna košulja viđa se sve rjeđe. 


Iz Garčina kao i iz drugih gra- 
ničarskih sela bilo je uglednih 
vojničkih časnika, a u zadnje vri- 
jeme je mnogo spominjan Vje- 
koslav Klaić, hrvatski historičar, 
koji je rodom iz Garčina. No da- 
nas najveći živi Garčinac je dr 
Antun Akšamović, biskup đako- 
vački, koji već 12 godina upra- 
vlja slavnom biskupijom Stros- 
majerovom. Biskup Akšamović 
je prije dvije godine skromno 
proslavio prvu desetgodišnjicu 
svoga biskupovanja, a zapravo je 
javna proslava toga decenija 
prenesena na ovu godinu i spo- 



GARČINSKE DJEVOJKE I ŽENE SA ŽUPNIKOM V. HOLIKOM 



ŽUPSKA CRKVA U GARČINU 

taj plemeniti čin ugledali su se 
i katolici župe Garčin, te su uz 
bskupove darove žrtvovali od g. 
1925. za župsku crkvu, kuću, 
zvona i crkvene potrebe preko 
400.000 dinara. 

Na 15. lipnja ove godine bila 
je sv. krizma u selu Garčinu, te 
su župnik, župljani i biskup bili 
ponosni, što su na slavu Božju i 
diku Garčina toliko pridonijeli. 


Domaći proizvod 

K O V Č 15 « I 

u svim veličinama 

TORBE ZA SPiSE (AKTENTAŠE), NOVČARKE, TORBICE 

za dame i sve vrsti kožnate robe 

JOSIP F U Z Y, ZAGREB, 

Masarykova ulica broj 10 

FILMSKI SVIJET 


BROJ KINEMATOGRAFA U 
EVROPI. 

Prema prošlogodišnjoj stati- 
stici ima u cijeloj Evropi 33.870 
kinematografa, što znači veliki 
porast za pet godina, jer ih je 
1926. bilo tek 22.425. Broj mje- 
sta u kinematografima je time 
povećan otprilike za 5,283.186. 
Dalje su navedeni brojevi kine- 
matografa u pojedinim evrop- 
skim zemljama: Engleska: 4.226 
kinematografa sa 2,200.000 mje- 
sta; Njemačka 5.267 sa 1,876.000 
mjesta; Francuska 4.221 sa 2 
milijuna 100.000; Italija 2.800 sa 
1 ,800.000; Rusija 5.200 sa 2 mi- 
lijuna 200.000; Španjolska 3.000 
sa 1,468.750; Švedska 1.182 sa 
200.000; Belgija 930 sa 300.000; 
Mađarska 524 sa 180.000; Ru- 
munjska 568 sa 100.000; Austri- 
ja 869 sa 384 000; Poljska 631 
sa 203.220; Grčka 230 sa 115.000; 
Danska 380 sa 80.000; Finska 
265 sa 58.000; Nizozemska 236 
sa 90.000; Švicarska 305 sa 70 
hiljada; Norveška 212 sa 60.000; 
Bugarska 131 sa 32.500; Alba- 
nija 3 sa 1.400; Turska 14 sa 
37.000; Portugalska 130 sa 70 
hiljada; Luxemburg 16 sa 6.780; 
Litva 45 sa 9.605 te Monako 7 
sa 4.150 mjesta. Jugoslavija ima 
240 kinematografa sa 55.000 
mjesta. 


-piJEGl/ .- 


Obični sapun dobar je samo 
za rublje — živa kosa 
traži za njegu blagi Elida 
Shampoo, koji ne sadrži 
sode. Samo tako ostaje kosa 
uvijek zdrava . . . sačuva 
svoj blistavi sjaj ... i uvijek 
se lako i lijepo češlja. 

SVAKI TJEDAN PERITE GLAVU t 

ELIDA SHAMPOO 

— — Esatmeo— imMi ur i r ;-raaTtLim gM 





Morala je sada da se vraća u tami i da vodi 
djevojčicu. Išla je polagano i pažljivo odgova- 
rala na Lillina pitanja i brbljarije. Bila je divna 
večer ... tu u visini zrak je bio hladan i čist, dok 
je dolje u dolini ležala magla nad rijekom, tvor- 
nicama i kućama, na kojima su se sjajila crvena 
okna. Na jugu iznad šume žarilo se još nebo su- 
mračnom pozlatom, ali je visoko gore već trepe- 
rila po gdjekoja velika zvijezda . . . Noć će pa- 
sti prije, no što stignu doma. 

Putem sretoše inženjera Lieda. Činilo se, kao 
da se veseli, što može još jednom da se oprosti 
s Lillom. 

»Moraš da budeš dobra i pristojna kod go- 
spođe Christiansen ... ta ti si tatina dobra mala 
curica, je li, mišiću? Nadam se, da vam ne će biti 
odviše na teret, gospođo Christiansen! Dakle do 
viđenja i sretan Božić!« 

Dolje na kolodvoru došao im je ususret Tor- 
kild. Bio je već kod kuće. 

»Kad mi je Agnes rekla, da si već u tri sata 
otišla od kuće, malko sam se uznemirio. Pobo- 
jao sam se, da se nisi možda razboljela.« On je 
ogrli oko pasa. »Kako si? Dobra večer, Lili! Ti 
si dakako nježna kao vrhnje, je li curice?« 

»Ta znaš... dobro mi je kao i uvijek. Hvala 
ti na cvijeću, Torkilde!« Ona ga zagrli i uvuče 



ROMAfr JEDNE OBITECJ1 
Norveški napisala Sigrid Undsel 
Preuodi Kruno Krstić (Nastavak.) 


svoju ruku uz lagan stisak u njegovu. »Ti si uvi- 
jek tako dobar i nježan prema meni . . .« 

»Je li ti se svidjelo cvijeće?« upita on veselo. 

Držeći se pod ruku išli su prema kući. Lili je 
trčkarala tamo i amo, čas poskakivala i poigra- 
vala držeći Torkilda za ruku, a onda opet bje- 
žala da se sklize po jarcima uz cestu. 

U blagovaonici bilo je prostrto za dijete u ku- 
tu između Rože i Torkilda. Torkild je maloj 
gošći vezao ubrus oko vrata i podmetnuo joj 
na stolcu jastučić s divana. Dragao ju je po svi- 
jetloj kovrčastoj kosi. 

»Je li, Lillice . . . veseliš li se večeri?« 

»Ne volim tu juhu,« izjavi Lili, kad joj je 
Roza ponudila kupusnu juhu. »Ja ne jedem ta- 
kve stvari.« 

»O jest ćeš već. Ovdje kod nas mala djeca 
jedu sve, što im se ponudi,« reče odlučno Roza. 

Na čas se činilo, kao da će Lili udariti u kr.i- 
čanje. Ali dogodilo se sasvim protivno . . . stala 
je da se smije i kao za pratnju počela lupati 
žlicom po stolu. 

»Ah, pa u vašoj kući i nema djece!« 

»Dakako. Zasada imamo tebe.« 

»Da, ali vi nemate djece, koja su vaša ... je 
li, ujka Torkilde?« 

(Nastavak na strani 41 S ) 

8. U Francuskoj je parlamenat izglasao povjerenje Herriotovoj vladi sa 390 pro- 
tiv 152 glasa. — Nova vlada u Rumunjskoj je sastavljena iz članova narodne seljačke 
stranke. 

9. Odbor irskoga senata je proveo izmjenu u tekstu zakona o ukidanju zakletve 
vjernosti engleskom kralju. — Herriot je pozvao englesku vladu na dogovore o 
pitanjima, koja će se raspravljati na lozanskoj konferenciji. — Vlada Sjedinjenih 
Država se izjavila protiv toga, da bi se Njemačkoj potpuno oprostilo plaćanje re- 
paracija. — U Biskri (Alžir) je umrla mlada francuska avijatičarka Lena Bernstein, 
koja je bila postigla svjetski rekord za ženske letenja u daljinu i trajanja lijeta. — 
U Beogradu je prvi put proslavljena krsna slava grada Beograda potpuno u stilu 
katoličkih tjelovskih procesija. 

10. U Rumunjskoj je raspušten parlame- 
nat i raspisani novi izbori. — Bivši pred- 
sjednik Chilea Juan Esteban Montero, koji 
je zbačen od nove revolucionarne vlade, 
otišao je aeroplanom u Argentinu. — U 
Oslou se sastao međunarodni kongres 
štampe, na kojemu se raspravljalo najviše 
o pitanju štampe i svjetskoj depresiji. — 

Harry Fleischer, koji je bio najviše tražen 





* 




u vezi sa smrću Lindberghovog sinčća, 
prijavio se sam vlastima. — U Danskoj je 
određeno, đa se prvi euharistijski kongres 
u zemlji uopće održi ove godine od 19. do 
21. kolovoza u Kopenhagenu. — Na sa- 
stanku u Londonu između irskog ministra 
predsjednika De Valere i britanske vlade 
De Valera se iznova najodlučnije izjavio 
za ukidanje prisege vjernosti engleskom 
kralju. 

11. Južnonjemačke države Bavarske, 
Wiirtemberg i Baden ustaju otvoreno pro- 
tiv nove središnje njemačke vlade. 

12. Predsjednici vlade Bavarske, Wiirtem- 
berga i Badena u audijenciji kod Hinden- 
burga oštro protestiraju protiv nedemo- 
kratskog političkoga kurza, koji je udaren 
novom središnjom vladom, te sebi pridr- 
žavaju pravo, da rade na svoju ruku, a 
eventualno i protiv središnje vlade. 

13. U Pariz su stigli Macdonald i Simon 
na dogovor sa francuskom vladom o pita- 
njima, koja će se raspravljati na konferen- 



BIVSI ABESINSKI KRALJ LIDJ JEASSU, 
koji je za vrijeme svjetskog rata skinut sa prijestolja 
i bačen u tamnicu, iza 16 godina robovanja bio je 


čiji u’ Lozani. — Holanđanin Schiperoot je umakao preko grani 5 e aIi Ponovno 13. lipnja 


prešao .kanal La Manche na jednom poseb- 


uhapšen i zatvoren 


SKOK U DUBINU SA ĆE 
Slika je snimljena sa aviona, ii 


nom hidrociklu, koji je sam sagradio. Iz Calais-a se uputio u 
7 sati jutrom, a u Dover je stigao u 8 navečer. — U Flagu je 
umrla glasovita glazbenica Janotha. — Bivši abesinski car Ligg 
Jašu, koji je prije nedjelju dana pobjegao iz zatvora, ponovno 
je uhapšen. — Proslavljena 700-godišnjica Sv. Antuna Pado- 
vanskoga u Padovi i po svem katoličkom svijetu. 

14. Macdonald, Herriot i Gibson vijećaju na konferenciji za 
razoružanje u Ženevi: predviđa se stanka od 10 godina u na- 
oružanju. — Bivši car Vilim otišao prvi put nakon svjetskoga 
rata iz svoga sjedišta Doorna u Nizozemskoj. 



Lijevo : 

CARLOS D AVILL A 
svrgnuo je staru vladu u 
Chile-u i preuzeo vlast u svoje 
ruke, a on je ponovno srušen 
od pukovnika Grove-a 

Desno : 

UREĐAJI ZA OBRANU 
OD BUDUĆEG RATA 
OTROVNIM PLINOVIMA 
Plinske maske na ljudima i 
životinjama, ispod kojih će 
moći disati čisti i neotrovni 
zrak 

TIRI PADOBRANA 
kojega je pilot skočio 


PAJS KATOLIČKE ŠTAMPE 

Glavno oružje neprijatelja u borbi protiv Kristova kraljevstva, katoličke crkve i 
Njegovog zamjenika na zemlji bila je oduvijek osim mača i tamnice pisana riječ, 
spisi, knjige, rasprave, listovi i uopće štampa. Danas je štampa ostala najjače oružje 
u borbi. To je otrov, koji truje milijune duša i srdaca. Isto oružje danas nastoje 
katolici u svim zemljama upotrebljavati u svoje svrhe, da time priječe zlo, koje ne- 
prijatelji Crkve šire. 

I kod nas u Zagrebu postoji Pijevo Društvo, kojemu je svrha širenje katoličke 
štampe. Svake se godine na blagdan prvaka apostola sv. Petra i Pavla u pojedinim 
mjestima sabiru doprinosi za katoličku štampu kod nas, gdje se također osjeća 
potreba jačeg organizovanja na tom dosada ne najbolje obrađenom polju. 



U MONOTONIJI ZATVORA MAJESTETIČKI 
PENZIONIRAO 

i ne može nego da se dosađuje. U divljoj mu je 
pustari dnevni život bio mnogo zanimljiviji 


Ovih dana je izašao 2. broj mjesečnika 
»Katolička Štampa« u Zagrebu. U njemu 
je izašao prijegled katoličke štampe kod 
nas. Imamo samo jedan katolički dnevnik 
»Hrvatsku Stražu«. Tjednika imade 14, od 
kojih jedan izlazi na njemačkom jeziku. 
Jedini ilustrovani tjednik kod nas jest na- 
ša »Obitelj«. Znanstvenih listova i revija 
ima 10, a nabožnih i popularnih mjesečnika 
ima 22, od kojih jedan izlazi ilustrovan i 
to »Katolički Svijet« u Sarajevu. Stručnih 
i staleških glasila imade 5, a usto izlazi 
jedna književna mjesečna revija »Hrvat- 
ska Prosvjeta« i jedan mjesečnik za đake 
»Luč« i po jedan list za žensku i mušku 
omladinu. Osim toga izlaze četiri dječja 
listića, među kojima osobito mjesto za- 
uzima »Mala Mladost« i sedam službenih 
listova za pojedine biskupije. 

Najjača naša književna institucija jest 
Hrvatsko Književno Društvo sv. Jeronima, 
u kojega nakladi izlaze godišnje po četiri 
knjige redovnih i izvanrednih izdanja, a 
s time u vezi Kuća Dobre Štampe, koja iz- 
daje »Knjižnicu Dobrih Romana«, »Knjiž- 
nicu Općeg Znanja« i pet časopisa te od 
najnovijeg vremena knjižnicu »Pučke Po- 
zornice«, u kojoj izlaze birana djela iz naše 
i svjetske dramske literature za diletante. 

Dužnost je svakoga katolika, da po mo- 
gućnosti pomaže svoju štampu, bilo da širi 
katolička izdanja ili da po mogućnosti sva- 
ki novčano doprinese, kako ne bi stradala 
dobra knjiga, koja je temelj naše narodne 
budućnosti. Istina, da je danas teško stanje, 



ali svaki katolik, koji i malo drži do svoga uvjerenja, nastojat 
će barem jednom godišnje, o blagdanu sv. Petra i Pavla, da 
i manju svotu doprinese. Međutim ima sredstvo, isto tako 
uspješno i korisno kao i novac, a to je da svaki nastoji i dru- 
goga nagovoriti, da nešto žrtvuje za tako uzvišenu svrhu i 
učini da i drugi upoznaju vrijednost, koju predstavlja danas, 
a predstavljati će još više u budućnosti, katolička štampa. To 
je sveta stvar, te se u toj službi ne mora ničega bojati. Prinosi 
u korist Katoličke Štampe šalju se na Pijevo Društvo, Zagreb, 
Martićeva 41, uplatnicom Poštanske Štedionice broj 33.956. 


Desno : 

ST ANLEY HAUSNER 
startao je iz Amerike put Evro- 
pe preko Atlantskog oceana. 
Kroz 8 dana nije bilo nikako- 
vih vijesti o njemu, pa su sma- 
trali da je nastradao. Međutim 
ga je iza 8 dana našao na oce- 
anu neki parobrod 650 milja 
daleko od francuske obale i 
spasio ga 

PPOCJEĆE 


(Nastavak sa strane 415.) 


»Možda ćemo dobaviti jedno, Lili.« 

»Zar ćete ga kupiti?« nasmija se ona glasno. 

»Dakako. Kupit ćemo ga o novoj godini,« 
reče Torkild, »samo, ako ne bude preskupo.« 

»Djeca su skupa,« reče mudro Lili. »Moja 
mama i moj tata ne mogu sebi da priušte više 
djece, kaže mama.« Ona se opet nasmija. »Ali 
zašto niste već za Božić kupili bebu? Tada bih 
se ja mogla s njom da igram. Zar su djeca u 
proljeće jeftinija, ujka Torkilde?« 

»Djeca su o Božiću jako skupa,« reče ozbiljno 
Torkild. On namignu preko stola Rozi, koja je 
s mladenačkim i nježnim materinskim posmi- 
jehom na usnama slušala njihov razgovor. Bilo 
joj je toplo oko srca .od radosti, kad bi on di : 
jete pogladio po kosi. 

Kad su već povečerali i ušli u tamni salon, 
zagrlio je Torkild svoju ženu i ljubio je dugo i 
žarko . . . sve dok Roza nije prošaptala: 

»Lili . . . pusti me, Torkilde, dijete sve vidi.« 
Ona ode do svjetiljke i upali je. Zatim je uzela 
vazu is hijacintima i pridrža ju neko vrijeme u 
rukama. 

»Znaš li, da sam već mnogo godina željela, 
da dobijem punu vazu cvjetnih lukovica?« 

Torkild se približi k stolu: 

»Da, lijepe su. Od koga si ih dobila?« 

»Dragi... zar ih nisi ti poslao?« upita začu- 
đeno Roza. 

»Ne, ja sam ti poslao mimoze,« reče Torkild. 

»Slutila sam. Došle su odjednom dvije kutije. 
I to iz iste trgovine.« 

»Možda se radi o nesporazumku,« reče Tor- 
kild. Ona izađe na hodnik da pretraži kutije. 
Na objema je bilo napisano njeno ime. Ona po- 
gleda malo bolje ... u svilenom papiru jedne 
kutije nalazila se posjetnica: Axel Christiansen, 
dipl. inženjer, Kristiania. 

»Ah, to je Axel poslao,« reče ona radosno iz- 
nenađena. »Kako je to lijepo, što mi je poslao 
cvijeća!« 

»Zar je Axel poslao cvijeće?« Torkild je po- 
magao Rozi da ukloni sa stola knjige i šivaće 
potrepštine i da položi šalice s kavom. 

»Mislim, da bi ti trebao da telefoniraš Axelu 
i da ga pozoveš, da jednog dana o Božiću dođe 
k nama,« reče Roza ulijevajući kavu u šalice. 
»Bio je samo jednom kod nas. Htio si da po- 
zoveš ovamo Lunda i Helsinga . . . zar ne bi mo- 
gao i njega zamoliti, da tada dođe?« 

»Dakako, ako ti baš želiš, mogu.« 

»Meni je to malo čudno. Tvoj brat je jedan 
jedini put ovdje bio. Doris nije uopće bila, a ni 
otac . . .« 

»Istina je,« reče Torkild i zagleda se časkom 
u svoju cigaru. »Za našu se obitelj ne bi moglo 
reći, da se previše dobro slaže.« 

Kad je Roza malo zatim otišla u kuhinju, Tor- 
kild je i dalje sjedio, pušio i zurio u strop. Na 
Lillina bezbrojna pitanja odgovarao je kratko 
3 rastreseno. 


Čudno . . . čini se, kao da je ona sasvim zabo- 
ravila, da se Axel nekada za nju otimao. To 
jest . . . Torkild nije nikada točno znao, kako je 
to sve bilo — Roza nije nikada o tome govo- 
rila ... ali bio je svakako uvjeren, da se Axel 
nekada jako za nju zanimao. Nije mogao da 
razumije, čemu je njoj uopće stalo, da ga sada 
vidi — baš sada kad je njezino stanje vrlo vi- 
dljivo. To stanje je i nju i njega na tako inti- 
man način vezivalo, da bi on našavši se pred čo- 
vjekom, koji je nekada bio zaljubljen u njegovu 
ženu, osjetio isti stid, kao da je u njegovoj na- 
zočnosti miluje. Njega je nekako čudnovato za- 
peklo, što je ona izrazila želju, da sada pozovu 
Axela. Nije znao, zašto ga to peče, ali taj po- 
vršni, ravnodušni način, kojim je ona govorila 
o toj stvari, otkrio mu je odjednom, kako je ona 
mnogo zaboravila i kako je slabo razumijevala 
njegovu ljubav prošlih godina. On je mislio, da 
je vrijeme patnja prošlo i da je najbolje sve za- 
boraviti, a sada je osjećao, da su te patnje, na 
koje u zadnje vrijeme uopće više nije mislio, 
ostavile u njemu neku osjetljivost, sličnu osjet- 
ljivosti jednog mjesta na tijelu, na kome je koža 
oguljena. 

Kad se Roza vratila iz kuhinje, da nešto uzme, 
sjedio je Torkild u blagovaonici za svojim pisa- 
ćim stolom. Držao je Lili na koljenima i nje- 
gova se tamna glava prignula nad njenu svijetlu 
košiću. Slikao joj je crvenim i modrim olovkama 
krave i konje. 

»Daj, naertaj kravu, koja je otraga modra, 
ujka Torkilde,« reče Lili. 

»Ali krava ne može da bude modra, Lili. Zar 
si ti ikada vidjela modru kravu?« 

»Nisam, ali svejedno ti možeš vrlo lijepo da 
nacrtaš modru kravu. Međutim, ja sam ipak vi- 
djela modru kravu. To je bilo onda, kad sam 
bila u Kamerici.« 

»Ah, ti si bila u Kamerici, Lillice? A kada je, 
molim te, to bilo?« 

»To je bilo onda, kad sam ja bila udata za 
kamerikanskoga cara. To je dakako bilo još 
prije, nego si ti kod nas stanovao.« 

Roza je našla, što je tražila u ladici, te opet 
izašla potiho se smiješeći. 

»Teta Rozo,« povika Lili za njom, »što radiš 
u kuhinji?« 

»Pečem kolač, dijete.« 

»Stavljaš li grožđice unutra? Onda ću pogle- 
dati,« povika ona i skoči s Torkildova krila . . . 

Kad joj je on navečer gore u spavaonici dri- 
ješio cipele i poljubio joj noge, prije nego ih je 
uvukla u papuče, ona mu je ovila ruke oko 
vrata, i dovukla ga k divanu, koji je bio po- 
stavljen uz njihov krevet. 

»Zar nije zlatna? Kako slatko leži u jastu- 
cima . . .« 

Dugo su stajali, čvrsto zagrljeni promatrajući 
malu djevojčicu, kako spava, i od časa do časa 
nečujno se ljubili. 

(Nastavit će se.) 

DJEČAK S MALINAMA NAPISAO JOSIP CVRTILA 


Stara gospođa, ma da se očito neudobno osje- 
ćala u golemu starom naslonjaču, koji je kožna 
odakle dospio ovamo u sobu za primanje bole- 
snika, slušala je ipak vrlo pažljivo razlaganje 
liječnika. On je, i sam starac otprilike njenih 
godina, u svom bijelom haljetku stajao kod 
otvorena prozora okrenut licem prema neočeki- 
vanoj pohodnici, i govorio lagano, sa stankama, 
na trenutke vidljivo uzbuđen. Gospođa je pratila 
njegov izvještaj brižnim izričajem lica kao da se 
boji, ne će li prečuti koju od njegovih riječi. 

»Da, kad bih znao značenje one fotografije u 
toj stvari,« rekao je starac već po drugi put u 
razgovoru, »možda bih mogao da vam razjasnim 
sve o dječaku s malinama i uopće cijeli slučaj . . .« 

Gospođa, pomaknuvši se malko u naslonjaču, 
reče nakon kratke stanke glasom, u kojemu je 
zatreperilo nešto kao nestrpljivost: 

»Ponajprije, to vas molim, pričajte mi, što se 
to zbilo u Ledincima; onda, možda, mogu i ja 
da vam što kažem . . .« 

Liječnik je šutio neodlučno kao da ne zna, 
treba li da nastavi razgovor ili da se odupre 
gošćinoj radoznalosti. 

»Ne bojte se,« trpko se nasmiješi ona, »za 
jedan sat ću otići iz gradića nepoznata, kao što 
sam i došla ovamo, i niko živ ne će nikad znati, 
o čemu smo govorili . . .« 

»Pa dobro,« riješi se liječnik, »povjerit ću 
vam sve, što mislim o događaju, ali nijesam si- 
guran. ne ću li svojim nagađanjima postati pred 
vama smiješan . . .« 

I on, znajući koliko je zbilja neobično sve što 
joj priča, crvenio se i smiješio nastojeći da time 
prikrije svoju smetenost, ali ipak nije sustajao 
u svom pripovijedanju. Sve od onog časa, kad je 
stara gospođa nenadano ušla k njemu u sobu i 
kazala mu, da dolazi radi informacja o nedavno 
u novinama oglašenoj smrti advokata Mrazovića, 
njegovog starog znanca i susjeda, on je osjećao 
neku neodoljivu unutarnju potrebu da joj sve 
kaže, a usto je nekako naslućivao, da će i za nj 
taj susret biti nadasve važan. 

»U Ledincima«, kazivao je on »umrla je pro- 
ljetos kćerka nekog seoskog bogataša. Na dan 
njena pokopa sastali se pogrebnici pred boga- 
taševom kućom, a među njima i sinčić neke siro- 
mašne udovice, bijedan dječačić, koji je bio po- 
znat kao jedan od stalnih nosača križeva na 
seoskim sprovodima. I eto, tada se desilo, da je 
on, kad su mu pružili križ da ga nosi, najednom 
zaplakao i rekao, da križa na ovom pogrebu ne 
će nositi. ,Što ti je?’ zaokupile ga žene pita- 
njima. , Zašto plačeš?’ ,Tako,’ veli on, ,ne ću da 
nosim križ ... Ja sam kriv, što je umrla Jelica!’ 
To je bilo ime pokojne djevojčice. ,Kako da si 
ti kriv? Ona je bila bolesna i morala je umri- 
jeti . . . Što ti imaš .s njezinom smrti?’ ,Ne, ne! 
Ja sam se molio Bogu da ona umre . . .’ viče ma- 
liš . . . Ispostavilo se napokon, da je on, kad je 
bio po više dana gladan — a to mu se kraj maj- 


čina siromaštva često događalo — ■ odlazio u 
crkvu i molio se Bogu, neka koji od bolesnika u 
selu umre, da bude sprovod, na kojem će mališ 
nositi križ. Kao pogrebnik s funkcijom on je 
smio poslije ukopa na karmine, i tada bi se na- 
jeo dosita. I za Jelicu je, gladan, tako molio da 
umre, ali sad, vidjevši je na odru, lijepu kao 
anđela, ražalilo mu se na nju, osjetio se kriv 
radi njene smrti, i priznao je sve. — O tom do- 
gađaju pričalo se u selu i okolici . . . Taj dječak, 
sada — kako saznah — sluga u ledinačkog žup- 
nika, bio je povod,« završi liječnik svoje pri- 
čanje, »što su u našoj varošici, prepričavanjem 
i pretresanjem zgode s malim nosačem križeva, 
nastale kod nas glasine o dječaku vampiru, od 
čijeg pogleda umiru ljudi, ako se sretnu s njime.« 

I, zamislivši se malko, poslije nekoliko trenu- 
taka šutnje pridometne: 

»Važno je u stvari to, što se govorilo, kako 
samo oni umiru od pogleda male aveti, koji su 
se bilo kad u životu ogriješili o koje dijete . . .« 

Gospođa, vidjelo se, nije bila zadovoljna time 
što je čula, i njen se glas javi u tišini s prizvu- 
kom nesigurnosti: 

»Pokojnik je bio advokat, dakle obrazovan 
čovjek,« reče ona, »pa ne razumijem, kako bi 
on mogao povjerovati u zbiljnost takv.e pojave, 
kakva je taj povampireni dječak . . .« 

»Ah, gospodo, vi se varate,« usprotivi se li- 
ječnik. »Obrazovanost nije nikakva zaštita proti 
praznovjernosti, štaviše, ima slučajeva, kad joj 
podliježu obrazovani lakše od neukih i pripro- 
stih ljudi . . .« 

Starica se sjetno nasmiješi i odobravajući mu, 
kimne glavom. 

»Pravo kažete,« reče, »danas vračari i gatalice 
izumiru na selima, a u gradovima i među školo- 
vanim svijetom cvatu im poslovi . . .« 

Liječnik, osokoljen tim priznanjem, iznova 
oživi i prihvati: 

»Eto, vidite, da smo i u tome saglasni. A usto, 
ja znam pouzdano, da se pokojnik bojao onog 
vampira. Odao mi je to upravo bolesnim zani- 
manjem za sve glasine o tom čudovištu. Ismija- 
vao ih je tobože preda mnom, ali je sam i te kako 
dobro razabirao, što se zapravo s njim zbiva . . .« 
Potom uze da priča o tome, što se zbilo prije 


Zastori su najljepši ures svakog doma! 
Čipke će kao ukras uvijek postojati! 
Platno je najpotrebnija stvar u kućanstvu 
U nas sve to na izbor! 


Cipalc 

Radićeva ul. 10 ZAGREB Ilica 73 

nekoliko dana u vrtnoj sjenici, gdje je starog 
advokata snašla smrt. 

»Mrazović, samoživ čovjek i osobenjak, iz- 
bjegavao je društvo, pa je stoga najveći dio svog 
slobodnog vremena provodio kod kuće, i to zimi 
u svojim dosta udobno i raskošno uređenim so- 
bama, a ljeti ponajviše u vrtu, gdje se nakon 
šetnje običavao svratiti u sjenicu obraslu gu- 
stim povijušama. Tako je učinio valjade i onog 
za nj kobnog poslijepodneva, i dok je starac 
sjedeći u sjenici na klupi kraj stola zadrijemao, 
ušuljao se u vrt neki dječak iz susjedstva. Tog 
mališa domamile su onamo maline, koje su u 
ono doba dozrele, a njihovim je grmljem zasa- 
đen velik prostor uz donju vrtnu ogradu, što 
graniči s livadama uz gradski potok. Kad se dje- 
čak nasitio slatkim plodovima, on je licem crve- 
nim od njihova soka ušao — kožna zašto i po 
što — u vrtnu sjenicu i dolaskom nekako pro- 
budio starca. Mrazović, bunovan od sna, nena- 
dano ugledavši pred sobom ono kao krvlju na- 
mazano dječačko lice, pomislio je vjerojatno — 
na što? Pa na dječaka vampira! Taj neočekivani 
susret djelovao je na starca tako, da se u istom 
trenutku, s krikom punim groze, srozao s klupe 
na tle pogođen srčanom kapi. Njegovo izobli- 
čeno lice s izbuljenim očima i rastvorenim ustima 
odavalo je poslije smrti golemu stravu i prepast, 
koja je uništila njegov život . . . 

S malim kradljivcem malina, ja sam otada već 
nekoliko puta razgovarao; on je naime odmah 
poslije događaja u sjenici sve ispovjedio svojim 
roditeljima, a oni su to meni povjerili...« 

Stara je gospođa u muku, nastalom poslije tih 
riječi, polako ustala s naslonjača popravljajući 
nabore svojih haljina, kao da se sprema na od- 
lazak. 

»Ah, tako je to dakle bilo,« odahne ona oti- 
majući se teškom dojmu liječnikova pričanja. 
»A što ste ono spomenuli o fotografiji?« 

»Da, kazat ću vam i to,« odvrati liječnik. »Iz 
moje liječničke prakse odavna znam, da je du- 
ševnim stanjima, u kojima je moguće sve ono 
jezovito, glupo i nesklapno, što se s pokojnikom 
zbivalo u njegove posljednje dane, da je njima 
— rekoh — gotovo svagda povod nečista sa- 
vjest, a prvi uzrok — grijeh... Uostalom i u 
onim glasinama o vampiru isticalo se, da je on 
samo nekim ljudima opasan . . . Htio sam dakle 
da uđem u trag pokojnikovoj krivnji . . .« 

»I vi ste je saznali?« javi se gospođin glas. 

»Ne, nijesam ništa saznao,« zaniječe liječnik 
glavom. »Stara Mrazovićeva sluškinja i kućanica, 
jedino živo čeljade, što je živjelo uza nj u nje- 
govu domu, kazivala mi je samo to, da se po- 
kojnik u danima prije svoga svršetka mnogo 
bavio nekom starom fotografijom . . .« 

»Što je ta prikazivala?« 

»Nekog malog dječaka od kojih godinu dana, 
kako leži go, ispružen potrbuške na krznenom 
prostiraču . . .« 

Stara se gospođa zažari u licu, a njen pogled, 
upravljen u oči liječnikove, smrači se postavši 
najednom hladan i ukočen. 


»Moj sin, gospodine! To je on, moj Viktor, 
bio tako fotografiran,« reče ona i čvrsto stisne 
na trenutak zube, da savlada uzbuđenje. »Ro- 
dila sam ga prije kojih trideset i više godina, 
nastavi ona sabravši se, — kao žena stara i ne- 
ljubljena muža, u kojega je u ono doba počeo 
služiti Mrazović, tada odvjetnički perovođa i 
mlad čovjek. Njemu je uspjelo da mi se približi, 
jer sam bila vrlo mlada i neiskusna. Moj muž je 
saznao, da on možda mom djetetu i nije pravi 
otac, te se otada osvećivao na tom nesrećnom 
čedu meni za moj grijeh . . .« 

Njene se oči zacaklile, i niz obraze, crvene 
od stida, poteku joj suze. 

»Ne ću ipak da mnogo krivim svog — sad već 
također pokojnog muža,« produži ona boreći se 
se s plačem, »više sam bila kriva ja i — onaj 
drugi . . .« 

Starac je liječnik šutio poniknuvši pogledom. 

»Da, i onaj drugi!« uzvikne gospođa. On mene 
i nije volio, njemu je bilo samo stalo do toga, 
da se može pred sobom ponijeti svojim — uspje- 
hom ... A platilo je za sve, uz mog jadnog, muža 
i mene, najviše ono dijete, onaj nedužni ma- 
liš . . . To je Mrazović saznao . . . Pisala sam mu 
o svemu, kad je Viktor u sedamnaestoj svojoj 
godini, saznavši zašto ga je otac mrzio i pro- 
gonio, završio kao samoubojica svoj mladi 
život . . .« 

Prekrivši lice rukama starica zajeca i pođe 
prema vratima. Stari liječnik priskoči k njoj 
htijući da je pridrži u hodu da ne padne. Ona 
mu se vještom kretnjom ote iz ruku i pogledavši 
ga ustrašeno pohiti k vratima i otvori ih. 

»Nije mi žao, što sam došla do vas,« bile su 
njezine posljednje riječi, što ih je stojeći na 
pragu rekla liječniku, i kad bih bila dostojna, 
uzela bih vašu ruku da vam je zahvalno stisnem.« 

Starac je opet htio da priđe k njoj, ali ga 
sustavi njen pogled, pun prijekora i neumoljive 
strogosti. 

On je u narednom trenutku u svojoj sobi 
ostao sam. 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 

Razlika u izgledu istog lica: 


Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, Iišaja 
i od sunčanih pjega. Cijena lončića Din 15‘— . Novo- 
đerma sapun Din 10' — . Proizvodi i stavlja u promet 
stara god. 1599 osnovana KAPTOLSKA LJEKARNA 
SV. MARfJE, ljek. V. Bartulić, Zagreb, jelačićev trg 20 

najbolje i najjeftinije po- 
pravlja, a nove uz najni- 
žu cijenu prodaje 

V. DUJAKOVIĆ 

urar i zlatar 

ZAGREB, MASARYKOVA ULICA 6 

Pretplatnicima , Obitelji ‘ poseban popust ! 
Prima stare (antik) stvari na prodaju 




kao i ostalo željezno po- 
kućtvo kupujete najbolje 
1 najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 

Š I U 1 T £ » OBITECJ « 


Z Đ R A 


SRCE I ODMOR. 

Činjenica je, da život čovjeka traje 
samo toliko, dok živi njegovo srce. 
Srce je dakle centar života čovjeka 
i ono održava životni rad snabdije- 
vajući sve tjelesne organe krvlju te 
od srca ovisi zdrav i normalan život 
čovjeka. 

Prema svemu se tome vidi, da je 
srce i te kako vrijedno posebne paž- 
nje. Najbolja pažnja za srce jest ako 
ga se čuva od opasnih bolesti i iz- 
nemoglosti. Za to je srcu neophodno 
potreban odmor, jer je njegov naj- 
veći neprijatelj za vrijeme rada. 

Rad srca je u tome, što se njegovi 
mišići proširuju i skupljaju, izba- 
cujući potrebnu količinu krvi u tijelo. 
Kad čovjek obavlja neki fizički rad, 
pri tome mu i srce pomaže. Prema to- 
me je sasvim prirodno, da za pretje- 
ranog fizičkog rada srce trpi. Rad- 
nici pojedinih zanimanja, koji oba- 
vljaju teške radove, osuđeni su sami 
po sebi da kroz neko vrijeme dobiju 
neku srčanu bolest. Stoga je za njih 
neophodno potreban godišnji odmor. 

Poznato je, da i sportisti često bo- 
luju od srčanih mana, jer se mnogo 
umaraju u želji za neprestanim re- 
kordima. To se osobito opaža na oni- 
ma, koji se bave veslanjem, plivanjem, 
mačevanjem, biciklizmom, trčanjem i 
skakanjem. To su sportovi inače vrlo 
korisni po zdravlje ako se njima ne 
pretjerava. 

Međutim je svakako najžalosnija 
činjenica, da ima mnogo ljudi, koji u 
borbi za svagdanji kruh nemaju mo- 
gućnosti da poklone zdravlju svoga 
srca pažnju, kako to ono zaslužuje. 
Sasvim je opravdan godišnji dopust, 
koji se godišnje redovito daje svim 
tvorničkim radnicima i ostalim slu- 
žbenicima u svim kulturnim zemljama. 

Dopust je i te kako potreban i ne 
smije ga se smatrati luksusom, nego 
potrebom za zdravlje. Nikako dobro 
ne čine oni, koji svoj dopust iskoriš- 
ćavaju baveći se nekim sporednim ra- 


Kromovanje kovinskih predmeta 

(po sistemu prof. chem. Dra. Pfanhausera iz Leipziga) 


kao 

crkvene kadionice, 
posude za svetu vodu, 
crkvene svijećnjake, 
jedaćeg pribora, 
raznog posuđa, 
armature i pipa, 
pokućtva iz kovine, 
gladila, alata, 
kirurških sprava, 
munjovoda, vaga, 
kvaka, okova i t. d. 


kromovan i predmeti 
imadu ; 

1. oku ugodan srebrnkasto pla- 
tinasti sjaj. 

2. veliku trajnost i otpornost 
protiv vanjskog utjecaja. 

3. silnu tvrdoću, a zadržava svoj 
sjaj i u visokoj temperaturi. 

4. nije ih potrebno čistiti kao 
nikalj, ne oksidiraju, zadrže 
dugo kromov sjaj. 


kao 

dijelova 

automobila, 

aeroplana, 

motocikla, 

autobusa, 

tramwaya, 

bicikla, 

sklizaljki. 

parobroda, 

strojeva, 

oruđa, it. d. 


NARUDŽBE SE IZVRŠUJU UZ SOLIDNE CIJENE KOD TT. 


A. MARUZZI nasljednici ZAGREB, 

FRANKOPANSKA ULICA BR. 9. — TELEFON BR. 27-59 

dovima, da tako dođu do zarade. To 
je zločin protiv vlastitog zdravlja, a 
u prvom redu protiv srca, koje traži 
da se odmori. Godišnji dopust se mo- 
ra provesti jedino kao odmor, a ni- 
kako kao što neki misle, da se kroz 
to vrijeme dobro neumjereno zabave. 
Za to vrijeme osobito dobro pomaže", 
ako se po mogućnosti odbace suvi- 
šne brige i izbjegava duševne i živ- 
čane potrese, koji samo čovjeku do- 
nose zlo po zdravlje, a same po sebi 
ne pomažu. 

Osobiti su neprijatelji za srce du- 
van i alkohol. Pretjerano uživanje je- 
dnog i drugog uživala može mnogo 
srcu da naškodi. Kad se tečnosti bez 
razlike koje, uživaju u većoj mjeri, 
time se pojačava rad srca, jer se ono 
mora brinuti za hemijsku preradbu 
tečnosti. Prema tome se suvišnim uži- 
vanjem pića srce prenatrpava radom. 
Mnogi misle, da će tome izbjeći, ako 
umjesto vina uzimaju pivo ili kiselu 
vodu. Međutim je posljedica uvijek 
teška, čim se bilo koje tekućine pre- 
više piju. 

Ljeto je doba, u kojem se najčešće 
dobivaju dopusti. Za to vrijeme će 
svaki, kome je život mio, posvetiti 
pažnju zdravlju svoga srca pružajući 
mu odmor, da tako izbjegne teže bo- 
lesti i srčane mane. Tome će pomoći 
čuvanjem od alkohola i duvana, pa i 
od svakog drugog pića u većim koli- 
činama. Za to vrijeme je dobro srce 
dati pregledati kod liječnika, jer će 
i njegovi posebni savjeti doći dobro. 

Kada je san najduži? Potreba je 
spavanja kod ljudi različita prema go- 
dinama starosti. Dojenčad spava sko- 
ro preko cijelog dana i noći. Djeca 
od tri godine spavaju cijelu noć i 
pola dana. Djeca, dok se ne razviju u 
odrasle ljude, spavaju devet do je- 
danaest sati. Liječnici se danas slažu, 
da je za zdravog i normalnog čovjeka 
potrebno sedam sati spavanja. Ali nije 
važno samo, koliko dugo čovjek spa- 
va, nego i to, da li je san uvijek do- 
voljno dubok. Utvrđeno je, da ljudi 
na dva načina spavaju: jedni, koji 
prva dva sata sna spavaju najdublje 
i taj je san najzdraviji. Kasnije nji- 
hov san postaje sve lakši i iza toga 
se osvježeni bude. Drugi ljudi spavaju 
ovako: u početku i oni spavaju veoma 
duboko, ali se taj duboki san pred 
jutro obnavlja i obično se desi, da 
moraju ustati onda, kada bi još naj- 
slađe spavali. Takvo stanje stvara 
umor i druge neprijatnosti. To se 
može opaziti i kod školske djece, 
koja moraju u osam sati jutrom u 
školu. Takva djeca obično ne postaju 
zdravi ljudi. U takvom slučaju se pre- 
poruča posjetiti liječnika. 

SVEGA VOMACO 


Primanje đaka 
u nadbiskupski konvikt 
Salezifanaca u Zagrebu 

U nadbiskupski konvikt u Zagrebu 
primaju se na potpunu opskrbu zdra- 
va rimokatolička djeca, koja će po- 
laziti srednju školu. Mjesečno se pla- 
ća 600 dinara. Učenici prvoga raz- 
reda, koji žele biti primljeni, neka po- 
šalju krsni list i posljednju godišnju 
svjedodžbu do 20. lipnja, a učenici 
ostalih razreda do 15. kolovoza. Pre- 
ma odredbi ministarstva od 2. lipnja 
1932. br. 16.848 polaže se prijemni 
ispit od 23. do 27. lipnja zaključno. 
Molbe za prijemni ispit predaju se 
školi od 20. do 23. lipnja. Uz molbu 



NADBISKUPSKI SALEZIJANSKI 
KONVIKT U ZAGREBU 

se prilaže školska svjedodžba i krsni 
list. Konvikt može podnijeti molbu 
školskoj vlasti za prijemni ispit onih 
učenika prvoga razreda, koje primi 
kao svoje pitomce. Zato neka svaki 
priloži krsnom listu i posljednjoj 
školskoj svjedodžbi državni biljeg od 
5 dinara i k tome banovinski od 2 
dinara. Državne klasične i realne gi- 
mnazije u Zagrebu primaju sve uče- 
nike bilo kojega sreza, ako su isti na 
opskrbi u konviktu. Učenike prvog 

razreda iz udaljenih krajeva upozo- 
ravamo na slijedeću odluku: »Mini- 

starstvo prosvjete odlukom S. n. br. 
26.806 od 18 kolovoza 1931. izvješ- 
ćuje, da se učenik koji položi prijemni 
ispit u jednoj srednjoj školi, može 
upisati u prvi razred druge srednje 
škole istoga tipa samo po odo- 
brenju Banske Uprave ili 

Ministarstva, ako za to 
ima opravdanih razloga.« 
Za pobliže upute treba se obratiti na 
Upravu nadbiskupskog konvikta u 
Zagrebu (Vlaška, 38). 



Selo, u kojem se neprestano pjeva. 

To se selo nalazi u Finskoj, u blizini 
flamsko-ruske granice, dakle daleko 
na sjeveru. Zove se Šemejko. Rijetko 
kada se tamo nađe stranac. Ali Finci 
dobro poznavaju svojstva stanovnika 
tog sela, koji osobitom ljubavlju nje- 
guju pučku pjesmu, te koji pri sva- 
kom poslu pjevaju i samo pjevaju. 
Oni čuvaju to neprocjenjivo blago 
pjesama, legenda .i priča. Tu bi se 
moglo puno toga skupiti. Mnogo pje- 
sama, koje imaju svoj korijen u tom 
selu, širi se otud po Rusiji, kao na 
pr. narodni epos Kalavala itd. Osobito 
je spomena vrijedan sada živući 90- 
godišnji starac Petar, koji jako sliči 
pokojnom Tolstoju. On sada dobro 
ne vidi i ne čy.je, ali je zato njegov 
mlađi brat Ivan nastavljač tih pjesama. 
Godine 1900. prisustvovao je Petar 
pjevačkoj svečanosti u Helsingsforsu, 
te je veoma oduševio sve prisutnike 
svojim rapsodijama iz drevnih priča. 

Najstarija snježna cipela. Najnovije 
arheološko otkriće jest snježna cipela, 
stara oko 4 tisuće godina. Nađena je 
u sjevernoj Švedskoj. Na njoj se na- 
laze 4 rupe za remen. Slična je onima, 
kakve još dandanas upotrebljavaju u 
Šibi rij i i Japanu, te donekle potvr- 
đuje mnijenje, da je sa skijama tamo 
donešena od prvih doseljenika. 

Slonova kost. Ova se kost dobiva 
od slonovih kljova. Već se u pradav- 
nim vremenima upotrebljavala za 
urese. Rimljani, a kasnije Portugalci 
tako su bili gramzivi za tom košću, 
da su uslijed toga skoro nestala silna 
stada slonova. Poslije se postiglo da 
potražnja bude jednaka produkciji, 
pa su se slonovi opet silno pomnožili. 
Danas dobivamo većinu slonove kosti 
iz Konga, gornjeg Sudana, iz podru- 
čja Tanganjike i portugijske Afrike. 
U drugoj polovici prošlog vijeka bi- 
valo je koje godine ubijeno od 40.000 
do 100.000 slonova, a od 1900. — 1915. 
godine oko 25.000. Sasvim točan broj 
ne da se ustanoviti. Najveće kljove u 
težini 228 i 232 funta dobivene su 
1898. godine iz Istočne Njemačke Afri- 
ke. Prosječna težina kljova stalno 
opada. Prije pedeset godina bila je 
90, a danas iznaša samo oko 55 funti. 
Kljove rastu sve dotle, doklegod slon 
živi. Trećina kljova nalazi se u slono- 
voj glavi. Da se kljove uzmognu izva- 
diti iz svježe ubijenog .slona, treba pu- 
no vremena, dok se lakše vade iz me- 
sa, koje se počelo raspadati. Vrijed- 
nost se slonove kosti razlikuje po ze- 
mlji, u kojoj slon živi i po dobroti ko- 
sti. I u Aziji se dobiva slonova kost, ali 
samo utoliko, da se podmiruju domaće 
potrebe za izrađivanje uresa. Ponaj- 
više se slonove kosti troši na tipke 
od glasovira, jer je ona za tipke iz- 
vrstan materijal. 

Sumrak nebodera. Davno je već, 
što je neboder postao simbol Novoga 
svijeta. Svjetski putnici, koji poznaju 
sve kontinente, vele, da nezaboravljiv 
dojam čini linija nebodera na ulazu 
u njujoršku luku. To je najljepši po- 
zdrav, kojim Amerika prima putnika 
iz tuđine. 


Čini se ipak, da je cvat nebodera 
već prošao u Americi. Dok su gradi- 
telji tih nebodera računali na njihovu 
trajnost od 200 do 300 godina, mora 
se priznati, da ti neboderi osjećaju 
i suviše zub vremena. Mnoga društva, 
koja su sagradila ponosne nebodere, 
pala su u težak položaj i nisu mogla 
pokriti građevnih troškova. Opće je 
mnijenje u Americi, da je neboderima 
odzvonilo. 

Poznati graditelj Claude Blagdou 
je izjavio, da će se ubuduće kuće 
graditi samo iz čelika i betona. Te 
zgrade ne će stršiti uvis poput obe- 
liska. Neboderi ne odgovaraju duhu 
vremena, pogotovo ne današnjoj do- 
bi gospodarske depresije. Oni će on- 
kraj Oceana ostati tek spomenici pro- 
šlosti. Zgrada Empie State Buildinga 
i zgrada radio stanice su posljednje 
zgrade tog stila. Zgrada radia se baš 
sada dovršava i vlasnici s negodova- 
njem gledaju na svoje djelo, jer vide, 
da im to ni izdaleka ne će donositi 
prihoda, kao što je to bilo nedavno. 
Doista ne će ni odsada Amerikanci 
graditi malene kuće, ali one će biti si- 
gurno manje od dosadašnjih, te će 
prestati lov za rekordima, čija će 
kuća biti viša. 

KNJIŽEVNOST 

Dr Ivan Rogić: »KATEDRALA U 
ĐAKOVU«. Za proslavu pedesete go- 
dišnjice đakovačke katedrale napisao 
je i izdao dr I. Rogić vrlo ukusnu 
knjigu. Prije nego će preći na samu 
temu bacio je pronicav pogled u pro- 
šlost i iznio nekoliko markantnih zgo- 
da, koje će svatko s interesom pro- 
čitati. Zatim prelazi na sistematsko 
obrađivanje te velebne umjetnine, ko- 
ju je hrvatskom narodu poklonio ve- 
liki naš biskup Štrosmajer. Zanimljive 
su i pripreme za gradnju, izbor stila 
i graditelja, no najvažniji su podaci o 
arhitekturama, skulpturama i slikama, 
koje su se skladno nan'zale u toj 
umjetničkoj tvorevini, a koje je auk- 
tor detaljno u svojoj knjizi obradio. 
Svaku važniju stvar, koju treba da se 
zapazi izvana ili u nutrini đakovačke 
katedrale, istaknuo je pisac na pose- 
ban način: sve ono, što nas može za- 
nimati o auktorima pojedinih umjet- 
nina, i o sadržajima, koje pojedine 
umjetnine iznose, nalazimo u toj knji- 
zi. Iza arhitekture same crkve prika- 
zani su oltari i propovjedaonica i 
ostale rezbarije od umjetnika V. Do- 
neganija, T. Vodičke, Đ. Feuersteina 
i Valdeca. O slikama, kojima je đa- 
kovačka katedrala vrlo boga'ta i koje 
su izradili otac i sin Seitz, nalazimo 
također lijep prikaz. Knjiga je bo- 
gato ukrašena slikama, reprodukci- 
jama iz katedrale, koje su također 
vrlo dobro uspjele. Ova će knjiga 
vrlo dobro doći prigodom pedesete 
godišnjice đakovačke katedrale, a na- 
ručuje se kod »Naklade katedralsikih 
izdanja« u Đakovu uz cijenu: broši- 
rana Din 24. — , uvezana u platno 
Din 36. — . Album s 20 slika Din 12. — . 
Omot sa 20 razglednica Din 16. — . 

Z.A DOBRU DJECU 


Tko je pomorio Vidrinu djecu 


Malajska. priča 


Vidra reče patuljastom jelenu: 

»Prijatelju jelenče, budi tako dobar i pripazi 
mi dječicu, dok se ne vratim. Idem na rijeku 
naloviti ribe i, kad se vratim, podijelit ću lov 
s tobom.« 

Patuljasti jelen odgovori: 

»Hoću, vrlo rado! Idi ti samo, a ja ću dotle 
pripaziti tvoje gnijezdo.« I vidra ode na rijeku 
loviti ribe. 

No jelenak je bio prednji plesač kod ratnih 
plesova; kad ,su gongovi zatutnjeli, on stane 
plesati i pri tome je gazio male vidriće, dok ih 
nije zgazio. Naskoro vrati se vidra; imala je silu 
ribe kod sebe; kad uđe u svoju kuću, vidi, da 
su joj sva djeca mrtva. Ona vikne: 

»Prijatelju jelenče, ta reci, tko mi je dječicu 
pomorio?« 

Jelenak odgovori: 

»Djeteo je stao udarati u ratne gongove, pa 
sam morao plesati kao prednjak; nijesam pri 
tome ni mislio na tvoju dječicu, gazio sam ih i 
sve sam ih pogazio.« 

Kad je vidra to čula, ode k ralju Sulejmanu , 
baci se pred njim i stane se tužiti: 

»Gospodaru, tvoja najniža službenica leži 
ovdje u prahu pred tobom i moli oproštenje, 
što se usuđuje vapiti da bude najmilostivije sa- 
slušana od tvoje milosti, jer je patuljasti jelen 
pomorio djecu tvoje službenice, koja bi htjela 
znati, je li po zemaljskim zakonima kriv ili nije.« 

Kralj Sulejman odgovori: 

»Ako je patuljast jelen to učinio nahvalice i 
znajući, onda je kriv smrti.« I zapovjedi, da 
jelenka dovedu preda nj. 

Patuljasti se jelen pojavi pred kraljem; kralj 
upita vidru: 

»Za što ga tužiš?« 

Vidra reče: 

»Tvoja službenica tuži ga za umorstvo djece 
tvoje službenice; tvoja službenica htjela bi o 
tome čuti zemaljski zakon.« 

Tada kralj upita jelenka: 


SIJEDA KOSA 

Pojavljuje se često i kod mlađih ljudi, to je znak da 
je kosa bolesna, da nema dovoljno dobre i potrebne 
hrane za izgradnju boje kose. Takva kosasijedi, otvrdne 
i lako ispada. Pod mladih ljudi preporuča se protiv toga 
odmah upotrijebiti sigurno sredstvo, a to je BUjevna 
iscrpina od koprive, ona daje kosi hrane, da ova opet 
može da izgrađuje boju kose. Redovitom njegom i 
uporabom u tjednu od 1 — 2 puta neće se više sijeda 
kosa pojaviti kod mladih ljudi. Hod ostarjelih ljudi, koji 
posijede, preporuča se upotreba zvanrednog sredstva 
za povrat prijašnje boje kose, a to je sredstvo Dr Wal- 
tonsena amerikanski Hair Restonative. Isprva rabise 3-5 dana redom, dok se boja kose 
povrati , sijeda kosa sasma nestane, a iza toga restauriranja boje, dovoljno ie kosu 
u tjednu 1 — 2 puta nakvasiti sa Hair Restonativom. Cijena bočice Din 20'— Proizvađa 
i stavlja u promet stara god. 1599. osnovana KAPTOLSKA LJEKARNA SV. MARIJE, 

LJ E H A R N I H VLATKO BARTULIČ, ZAGREB, JEL/IČlCEV TRG 20 



»Reci, zašto si pomorio djecu vidrinu?« 

Jelenak odgovori: 

»Istina je, učinio sam to i molim od tebe pro- 
štenje.« 

»A zašto si ih pomorio?« 

»Tvoj najmanji služica pomorio ih je, kad je 
djeteo zabubnjao u ratne gongove. Ta tvoje 
veličanstvo zna, da je tvoj najmanji sluga pred- 
njak u ratnome kolu; zato je morao plesati i, 
kako je kod toga za djecu vidrinu zaboravio, 
gazio ih je i sve ih je pogazio.« 

Sad pozove kralj djetela. Djeteo dođe: 

»Djetele,« upita kralj, »jesi li udarao u ratne 
gongove?« 

»Jesam,« odgovori djeteo, »jer sam vidio, kako 
je veliki gušter pripasao svoj mač.« 

Kralj izreče: 

»Ako je tako, onda nije djeteo ništa kriv, jer 
je on prvi obvezan udariti u gongove.« 

Sada kralj naredi, da preda nj dođe veliki gu- 
šter i upita ga: 

»Jesi li nosio mač!« 

»Jesam, veličanstvo, nosio sam ga.« 

»Zašto si nosio mač!« 

Veliki gušter odgovori: 

»Tvoj sluga hvatio se mača, jer je kornjača 
bila obukla svoj oklop.« 

Sad pozovu kornjaču. 

»Zašto si obukla oklop?« 

Kornjača reče: 

»Tvoja službenica hvatila .se oklopa, kad je 
vidjela, kako molučki rak hoda sa svojim tro- 
bridim džililom.« 

Morao je doći i molučki rak . 

»Zašto si hodao sa svojim džilitom?« 

»Tvoj sluga vidio je jastoga, kako je svoje 
koplje zametnuo na rame.« 

Pozovu jastoga (morskoga raka). 

»Jastože^ jesi li ti_bio svoje koplje zametnuo 
na rame?« 

Jastog odgovori: 

»Jesam, gospodaru!« 

»A zašto si to učinio?« 

»Tvoj najsiromašniji sluga vi- 
dio je, gdje ide vidra d a p roždre 
djecu tvoga najsiromašnijega 
sluge.« 

»Oho,« reče kralj Sulejman, 
»ako je tako, onda si ti,_vidro, 
sama kriva. Tvoja tužba na je- 
lenka ne može se primiti, jer 
nije po zemaljskim zakonima.« 


Treba da pretplatite svoju djecu na 
ICUSTPOVARI ČASOPIS 

»M A £ A MLADOST« 

Vojnički. »Ti, Piliću, prsa van, tr- 
buh unutra. Kada postaneš komer- 
cijalni savjetnik, lako ćeš učiniti 
obratno.« 

Pametno. Nosači su jedva dovukli 
glasovir do trećeg sprata. »Evo smo 
vam donijeli naručeni glasovir.« 

Sluškinja: »Gospođe nema doma. 
Povratite se s njime za pola sata!« 

Buncanje. Šidić: »Samo jedan polju- 
bac, gospođice, samo jedan i poslije 
rado i u smrt.« 

Mira: »Zbilja! Govorite ozbiljno?« 

Šidić: »No recimo . . . dva poljupca:« 

Skupoća. Žena dođe s trga plačućk 

»Ne, ne, u rijeku, ustrijelit, obje- 
sit ću se... Tako visoke cijene... 
Tako se ne može dalje. « 

Muž ju sluša, slegne ramenima ; 
nešto sam sobom računa. 

Žena: »Što ću raditi, za Boga nv- 
loga, reci!« 

Muž: »Treba živjeti dalje, golubice 
moja, drukčije ne ide.« 

Žena: »Zašto?« 

Muž: »Pa tako, računao sam i na- 
šao, da su tržne cijene još ipak nešto 
niže od pogrebnih troškova.« 

Trgovački. U poznatoj višesp ratnoj 
trgovini leti nervozno neki gospodin 
iz sobe u sobu, amo tamo. Pomoćnik 
ga upita: »Koga tražite, gospodine?« 

»Ženu sam izgubio.« 

Pomoćnik: »Odijela za žalost dobiju 
se u prvom spratu, izvolite, molim!« 

Ne razumije. »Slušajte, gospodine, 
Melona su uposlili kod firme, koja 
raspačava sredstvo protiv ćelavosti, 
a glava mu je gola kao moj dlan.« 

»Pa jasno, njega upotrebljuju sa- 
mo za fotografiranje i to prije upo- 
trebe samog sredstva!« 

Snašao se. Mama (lijenom sinčiću): 
»Ej Milane, koliko si već od zadanih 
računa svršio?« 

Milan: »Vidiš, mama, kad svršim 
ovaj, što sam ga upravo započeo, i 
još druga tri, bit će sva četiri gotova.« 

Nehotice. Krčmar: »Je li gospo- 
dine, da je izvrsno vince?« 

Gost: »Dobro, boja mi se osobito 
sviđa.« 


E 


Krčmar: »Da, gospodine moj, 

ali tek da znate, koliko se htjelo, dok 
sam uspio dati mu tako lijepu boju.« 

Etiketa. Neki gospodar, dakako još 
mnogo prije, načinio je grofu vla- 
stelinu ovakav račun o šteti: »Vaše 
grofovske milosti blagostivni krmci 
dostojali su se milostivno pojesti moj 
prepokorni krumpir. Ta šteta je slo- 
bodna iznositi 9 for. 27 novč.« 

Tačno. Učitelj: »Reci mi, Ćiro, 
što mora čovjek prije svega učiniti 
da dođe u nebo?« 

»Umrijeti, gospodine učitelju.« 

Brz odgovor. Gospodin (pro- 
sjaku): »Evo vam dva dinara, ali ne- 
mojte i to opet zapiti!« 

Prosjak: »A što vas briga? Ta 
valjda mogu svojim novcem učiniti 
što me volja!« 

Daleki rod. Učitelj: »Što se ra- 
zumijeva time kad se veli daleki rod?« 

Đak; »Kada tko ima strica, koji 
je pobjegao nekamo u Tursku.« 

Oboje. Car (pjesniku): »Što bi ra- 
dije htjeli da vam dam: sto dukata 
ili zlatnu burmuticu?« 

Pjesnik: »Svijetli care, najvolio 
bih sto dukata u zlatnoj burmutiei.« 

Ravnodušno. Gost: »Hej krčma, 
riče, u juhi sam našao crnu kosu!« 

»Pa što zato, ta valjda ne ću va- 
ma za volju držati plavokosu kuha- 
ricu?« 

Prevejanka. Mlada gospođica u du- 
ćanu: »Što stoji metar ove robe?« 

T r g o v č i ć: »Jedan poljubac.« 

Gospođica: »Dobro, dajte mi 
dakle pet metara.« 

Trgovčić brzo mjeri i spakuje i pru- 
žajući reče: »Izvolite, a sad treba da 
vi platite!« 

Gospođica (odlazeći): »Hvala, po- 
podne će moja baka doći i platiti.« 

Blažena zaboravljivost. Mlada 
žena: »Dragi mužu, zašto nisi danas 
kući došao na objed?« 

»Oprosti, draga ženice, sasvim sam 
zaboravio da sam oženjen.« 

Dvostruka porcija. Gost: »Krčma- 
ru, čini mi se, da te ribe već dobro 
smrde!« 

Krčmar: »Još se tužite, pa zato 
sam vam i dao šest namjesto tri!« 


ZA OSVJEZENJE 

tijela i zraka u kući za bolesne 
i živčano slabe osobe, za put i kuću 
TOALETNI OCAT 

Je sastavljen iz aromatičnog ljekovitog 
bilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena boce 
Din 15*—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 
Ljekarnik VLATKO BARTUL1Ć ZAGREB 

Jelačićev trg broj 20. 


Dvostruka dozvola. Lij e č n i k: 

»Gospodine Jetriću, nisam li vam ju- 
čer zabranio, da radi vaše bolesti ne 
pijete više od tri čaše piva dnevno, 
a vi praznite već evo šestu!« 

J e t r i ć: »Ništa zlo, gospodine dok- 
tore, jer sam za istu bolest pitao va- 
šega prijatelja doktora Tića i on mi 
je dozvolio tri čaše — a to je skupa 
šest čaša.« 

ŠAH 

Problem broj 13. 


Drago Jeličić, Travnik 



Crni idu odozdo, a bijeli odozgo. 


Bijeli matira u tri poteza. 


DOBRIJAN I SLASTIČARSKI ŠEGRT 



»Slastičaru, dobro jutro 
i dobar ti bio dan! 

Amo meni dva kolača,« 
viče čika Dobrijan. 



A1 slastičar ni da čuje, 
žurno naprijed leti. 

No čika se za to sprema 
ljuto da osveti. 



Klopanu je vjernom svome 
Zavezao oči 
i košaru namjestivši 
živo naprijed skoči. 





Štapom mahnu, a kolači 
u košaru panu, 
pa Klopanu mudrog čike 
prava sreća svanu. 

U U C N I R 4 » 

Lsi ..IIMIIIII— 

POKRIVAČ ZA KOLIJEVKU IZ VUNENIH ČIPAKA. 

Danas se na ukrase haljina i pokućstva unose pomalo ra- 
dovi iz vune. Nažalost, dosada jedva to poznajemo iz vune- 
nih sagova ili jastuka iz zelene vune; međutim se na taj na- 
čin dade napraviti mnogo dražesnih i zgodno kombiniranih 
stvari, koje su same po sebi prave umjetnine. Za te ukusne 
sitnarije se upotrebljava fina vuna, bje’kasta, plava ili ru- 
žičasta. Na taj se način postižu dražesni motivi kao cvijeće, 
lišće i t. d., koji, kad se najposlije spoje pomoću žice, sači- 
njavaju, kao što se vidi na slici, lijepe Kvadrate. Na slici je 
tim kvadratima ukrašen pokrivač za kolijevku. Izrađuje se 
na slijedeći način: 

Cvijeće. Načini lančić od 10 očica, sastavi u krug, za- 
tim kačkaj lančić od 3 očice u zrak, onda načini 3 dvostruka 
štapića u prvu očicu od kruga. Zatim ponovno 3 očice, pri- 
čvrsti ih sa malim štapićem u slijedeću očicu kruga i tako 
dalje naokolo. Cvijet obrubi sa malim štapićima. 

Lišće. Počni na 25 očica u sredini i radi od sredine pre- 
ma obe strane najprije 5 malih, zatim 9 većih štapića i opet 
5 malih, isto tako i s druge strane lančića. Naokolo obrubi 
list s malim štapićima. 

Dršci lišća i cvijeća i čitavi okvir sastoje se iz lančića, koji 
je izrađen sa samim malim štapićima. 

Kad su svi oblici gotovi, pričvrste se na papir, sastave se 
iglom s malim sponama, naokolo okvira se nakačkaju rupice 
i to tako, da se kačka jedna očica i jedan štapić i zatim opet 
jedna očica i jedan štapić i tako dalje. 

Okviri se također međusobno sašiju. Kad su svi međusobno 
sastavljeni, hekla se naokolo obrub (si. I.). Najprije dođu na- 
okolo tri reda malih štapića zatim na uglu tri trostruka šta- 
pića, lančić od Četiri očice, onda se jedna očica izostavi, učine 
se redom tri mala štapića, onda opet lančić od 4 očice, jedna 
se očica preskoči i načine 3 velika trostruka štapića i tako 
redom. S. A. 



Ilustrovani tjednik „ Obitelj “ izlazi svake nedjelje. Pretplata 30^ Din na tri mjeseca, za inozemstvo 3 dolara godišnje. Pretplata se plača unaprijed V 
Rukopisi se ne vraćaju. „ Obitelj " izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji . 
Zagreb, Trenkova 1. Adresa uredništva i uprave „Obitelji" : Zagreb, Trg Kralja Tomislava 21. Telefon 54-17. Cek. rač. pošt. šted. br. 33.536, „ Obi- 
telj * se tiska u Tiskari Narodnih Novina u Zagrebu. Za tiskaru odgovara V. Kirin Zagreb, Deželićeva ul. 2. 

V . 










»OBITELJ Zagreb, Trg Kralja Tomislava 21. 

ZAGONETKE 


1. Križaljka 

Sastavio Zl. Modor, Srij. Mitrovica 



Okomito: 1. RazjaŠnjujući znakovi starih ruko- 
pisa. 2. Kineski mudrac. 3. Roman »Knjižnice dobrih ro- 
mana.« 4. Odjelba. odvajanje (str.). 5. Razmak (vre- 
mena). 6. Grčki pjesnik. 7. Vlada trojice. 8. Brod, na 
kojem je Piri otkrio sjeverni pol. 12. M. ime. 13. Dva. 
16. Mjera. 19. 2. ime. 20. Rijeka u Rusiji. 23. Turski 
velikaš. 29. Početno slovo. 31. Hrvatski kompozitor. 
32. Uzvik. 34. Engleski fizičar. 35. Tlapnja, sanjarija 
(str.). 36. Zračni poklopci. 38. Justinijanov vojskovođa. 
40. Francuski pisac. 42. Evropska država. 43. Uzor. 44. 
Kemijski elemenat. 45. Pamet. 46. Broj. 54. Dva jednaka 
slova. 55. Uzvik. 56. Apostrofirani veznik. 57. Prijedlog. 
59. Zlato (fr.). 60. Zamjenica (gen.). 

Vodoravno: 1. Ima čovjek. 3. Talijanski kompo- 
zitor. 6. Zastupnik. 8. Njemački povjesničar. 9. Kovina. 


10.' Rimski car. 11. Evropska rijeka. 14. Gora u M. 
Aziji. 15. Jadranski otok. 16. Broj. 18. Izraz u šahu. 21. 
Razdoblje. 22. Uzvik. 23. Zdravo! (ta!.). 25. Akustični 
pojam. 26. Jadranski otok. 27. Industrijska biljka. 28. 
Rt J. Amerike (jedno »U). 30. Uzruianost, uzbuđenost 
(str.). 33. Država, državna blagajna (množ.). 35. Ptica. 
37. Rijeka u Hrvatskoj (obr., gen.). 39. Opće poznato, 
pučki obično (str.). 41. Etržava. 46. Jadranski otok. 47. 
Sin (.škotski). 48. Negacija. 49. Englesko m. ime. 50. 
Grčko slovo. 51. Povratna zamjenica. 52. L. zamjenica. 
53. Grad u Jugoslaviji. 58. Tatarski kan. 61. Prirodna 
pojava. 62. Tursko m. ime. 63. Tok života. 64. Španjol- 
ski pjesnik. 65. Zborni pjesnik u Ateni. 


2. Spajaljka 

Sastavio Fr. Švagel, Županja 


3. Logogrifi 

Sastavio Zv. Nastasijević, Osijek 


Mnogi seljak kaže: 

»Po ljeti ja idem tako!« 
Ako drugo lijepo zvuči, 
To se ono sluša lako! 

A sad se odvaži 
Pa me ti potraži, 

U Americi ležim, 

Nikuda ne bježim! 


U ovoj pokrajini znoj ti curit mora, 

Jer se nalazi u blizini ekvatora. 

Promijeni sad slova. 

Otočja eto ti nova. 

Sa k je domaća životinja neka, \c <5 vc 0 S jcE& v> 

Sa d je na sjeveru naša rijeka, p 

Sa b na vratima ima, ^ 

Sa t raste po poljima. 


ZADRUŽNA PUČKA ŠTEDIONICA 

k. z. u ZAGREBU 

TRO KRALJA TOMISLAVA 21. 
prima uloške 1 daje zajmo- 
ve uz najpovoljnije uvjete 


Jest li još naručio prekrasni roman o 
hrvatskoj učiteljici ? Požuri se, dok za- 
liha traje, jer za Šenoinom 

»n ha n k. o m« 

svi posežu. — Naručuje se kod 
Knjižnice Dobrih Romana 
Zagreb, Trg Kralja Tomislava br. 21. 


Odgonetke treba poslati na uredniš- 
tvo „Obitelji 11 najkasnije do 20. srp- 
nja. Svi odgonetaš i dolaze u obzir 
za nagrade, koje će se ždrijebom 
podijeliti na konci/ tromjesečja. 








